open-index/open-wikipedia-markdown huggingface dataset:
Nogodinidae

* Gastriniinae
* Nogodininae
 

**Nogodinidae** er en familie av sikader, og en del av gruppen Fulgoromorpha. Disse sikadene kan vanligvis kjennes på de meget brede forvingene.

## Utseende
Små, tettbygde sikader. Pannen har en lengdelist, antennene er små, det ytterste leddet en fin børste. Fasettøynene er middels store og runde, punktøynene sitter på sidene av hodet under disse. Forvingene er vanligvis korte og svært brede. Hos gruppen Varciini blir de holdt flatt og er glassklare med et tett årenett, hos Lipocalliini er de hornaktige, ugjennomsiktige og halvkuleformet hvelvede, og dekker det meste av kroppen. Nymfene har et tett knippe av vokstråder som går ut fra bakkroppen.

## Levevis
Som de fleste sikader lever de av å suge plantesaft. I alle fall noen av artene er knyttet til gress. Disse artene ser ikke ut til å være vesentlige skadedyr.

## Utbredelse
Nogodininae forekommer i Sør- og Mellom-Amerika, Afrika, Sørøst-Asia, Indonesia og Australia. De mangler i Europa.

## Fossiler
En god del fossile arter er beskrevet, tilbake til slutten av Paleocen-perioden. Særlig er mange bevart i rav.

## Systematisk inndeling
Nogodinidae blir av noen taksonomer regnet som en undergruppe av Issidae. De 150 artene blir fordelt på ca. 55 slekter.

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Nogodinidae
****** underfamilien Gastriniinae
****** underfamilien Nogodiniinae
******* gruppen Lipocalliini – nær kulerunde, ligner småsteiner, Australia
******* gruppen Mithymnini – én slekt i Australia, ellers sørlige Afrika
******* gruppen Tongini
******* gruppen Varcini – forholdsvis spinkle arter

## Eksterne lenker
* 
* FLOW – ''Fulgoromorpha Lists On the Web''
* Norsk Entomologisk forening – for deg som vil lære mer om insekter.
* Oversikt over australske arter
* Bilde av en nett-vinget art fra Panama
Hårgelé

**Hårgelé** er et hårstylingsprodukt som brukes til å gjøre håret stivt for å kunne danne en bestemt frisyre. Resultatene den gir er vanligvis lignende, men sterkere enn ved bruk av hårspray og svakere enn ved bruk av hårvoks.

## Typer

Mange hårgelémerker kommer i nummererte varianter. Geleer nummerert med høyere tall gir håret bedre «hold». Lavere tall gjør derimot ikke håret så stivt, og noen slike produkter gir håret et vått utseende. En kategori som vanligvis refereres til som «etniske» geleer, er produsert spesielt for å forme håret på samme måte som afroamerikanere. Ampro Industries er et vanlig eksempel på denne kategorien.

## Se også
*Hårmousse
*Hårvoks
Sea Cruise

**«Sea Cruise»** er en amerikansk rock and roll-sang skrevet og sunget av Huey «Piano» Smith.

## Coverversjoner

Frankie Ford spilte inn en coverversjon av sangen i 1959, hvor han brukte Smiths originale backingspor. Den ble en Top 20-slager.

Coverversjoner ble senere spilt inn av:

* The Beach Boys på samlealbumet *Ten Years of Harmony* med Dennis Wilson som vokalist.
* Commander Cody and His Lost Planet Airmen.
* Billy «Crash» Craddock.
* John Fogerty (På sitt soloalbum med samme navn som artisten i 1975).
* Herman's Hermits.
* The Houseshakers (På *Demolition Rock* i 1972. Tilgjengelig på CD-platen *Contours of Rock and Roll* (Raucous Records)).
* The Kidsongs Kids (På *What I Want to Be*)
* Johnny Rivers (På sitt album *Last Boogie in Paris*).
* Status Quo (På singlen *The Way It Goes*).
* James Taylor.

## Norsk versjon

Eldar Vågan har skrevet en norsk tekst. Den norske tittelen er «Harry Hoover». Sangen ble utgitt av Vazelina Bilopphøggers på LP-platen *[[Fem fyrer med ved]]* (Slagerfabrikken/Opal SLP 99004) i 1984. Den er også med på 12" maxisinglen *Vazelina Bilopphøggers Maxi-[[medley (musikk)|medley]]* (Slagerfabrikken S12 45009) samme år.

## Referanser
Dead Man

***Dead Man*** er en amerikansk westernfilm fra 1995, skrevet og regissert av Jim Jarmusch.  I filmen møter vi bl.a. Johnny Depp, Gary Farmer, Billy Bob Thornton,  Iggy Pop, Crispin Glover, John Hurt, Michael Wincott, Lance Henriksen og Robert Mitchum (hans siste rolle) i de viktigste rollene.

Filmen ble skutt i sin helhet på sort-hvitt-filmruller, og regnes av flere som den ultimate postmoderne westernfilmen. Filmen inneholder mange referanser til forfatteren og poeten William Blake som rollefiguren spilt av Depp deler navn med. «Nobody» siterer direkte fra flere av hans verker mange ganger i filmen.

Neil Young improviserte det meste av filmmusikken på gitar mens han så den nyklippede filmen i studio.

## Handlingsreferat
William Blake (spilt av Johnny Depp) en regnskapsfører fra Cleveland, Ohio, kjører med tog til byen Machine for å begynne med en ny jobb ved byens metallverk. En ansatt (spilt av Crispin Glover) advarer Blake mot foretaket. Blake legger merke til fiendskapen som byfolket har til ham. Deretter oppdager han at jobben hans allerede er tatt. Han blir kjørt vekk fra arbeidsplassen av John Dickinson, eier av bedriften. Arbeidsløs og uten penger eller potensielle kunder, møter han Thel Russell (spilt av Mili Avital) en tidligere prostituert.

Thels eks-kjæreste Charlie overrasker dem i sengen, skyter mot Blake og dreper Thel ved et uhell når hun forsøker å skjerme Blake med kroppen sin. Kulen går gjennom Thel og skader Blake, men han klarer å drepe Charlie før han klatrer ut av vinduet og flykter fra byen på Charlies hest. Eier av bedriften, Dickinson, er faren til Charlie, og han ansetter tre legendariske mordere, Cole Wilson, Conway Twill og Johnny "The Kid" Pickett for å bringe Blake tilbake til Dickinson død eller levende.

Blake møter en indianer (spilt av Gary Farmer) som får vite Blakes fulle navn, og tror at Blake er en reinkarnasjon av William Blake, en dikter som indianeren avguder - men som Blake er uvitende om. Indianeren bestemmer seg for å eskortere Blake til Stillehavet, for å returnere ham til det han tror er hans rette plass i åndeverdenen. De reiser vestover, etterlater seg et spor av døde, og møter plakater som kunngjør høyere og høyere belønninger for Blakes død eller fangenskap. I mellomtiden har det mest voldsomme medlemmet av dusørjegerne, Cole Wilson, drept og spist en av kameratene sine og fortsatt jakten alene.

## Medvirkende

*Johnny Depp i rollen som William Blake
*Gary Farmer i rollen som Nobody
*Crispin Glover i rollen som Train Fireman
*Robert Mitchum i rollen som Mr. John Dickinson
*John Hurt i rollen som John Scholfield
*Mili Avital i rollen som Thel Russell
*Gabriel Byrne i rollen som Charlie Dickinson
*Lance Henriksen i rollen som Cole Wilson
*Michael Wincott i rollen som Conway Twill
*Eugene Byrd i rollen som Johnny «The Kid» Pickett
*Iggy Pop i rollen som Salvatore «Sally» Jenko
*Billy Bob Thornton i rollen som Big George Drakoulious
*Jared Harris i rollen som Benmont Tench
*Alfred Molina i rollen som Trading Post Missionary
*Gibby Haynes i rollen som Man with Gun in Alley

## Eksterne lenker
* 
* 
* ''Dead Man'' på Jim Jarmusch-side
Rødtvet

**Rødtvet** er et boligstrøk i bydelen Grorud, i Groruddalen i Oslo. T-banens linje 5 stopper på Rødtvet stasjon (fra 1966) og bruker omtrent 19 minutter ned til Oslo sentrum. Trondheimsveien skiller strøket fra Bredtvet, Kalbakken, Flaen og Nordtvet. I nordøst går grensen mot Ammerud ved Kristian Bogneruds vei ved Rødtvet kirke, mens grensen i sørvest skjærer gjennom både Lillomarka og området Sandås.

## Navnet
Navnet Rødtvet har ikke vært mulig å tolke fullstendig. Sisteleddet "tvet" kommer av det norrøne Þveit, som betyr "lite jordstykke", mens første ledd har ukjent opprinnelse. Strøket har fått navn etter Rødtvet gård (Rødtvetveien 14), som lå øde etter Svartedauden og i middelalderen lå under Hovedøya kloster.

## Historien
Inne i Rødtvets gamle gårdsskog i Lillomarka drev Gotthalfske kobbergruver på 1700-tallet. Men i det store og det hele var området jordbruksland fram til 1800-tallet, da det dukket opp en del mindre industri – kakkelovnfabrikk, isdrift på Vesletjern, teglverk og steinindustri. Sistnevnte ser man fremdeles spor av inne i Lillomarka som omslutter strøket i nord og vest. I nærheten av Hestejordene kan man se flere "amfier" i terrenget som er tidligere dagbrudd, der steinen til dels ble tatt ut med håndkraft.  

Reguleringsplan for området ble lagt fram i 1958, og åpnet for blokkbebyggelse (både høye og lave blokker) og småhusområder.

## I dag
Dagens uttrykk fikk Rødtvet på 1960-tallet, da blant andre Olav Selvaag bygget småhus, lavblokker og høyblokker. Rødtvet skole ble innviet i 1962, sykehjemmet i 1969 og Rødtvet kirke ble innviet i 1978. Bak kirka lå på 2010-tallet Norsk Hindu Kultursenter, som blant annet årlig arrangerte en storstilt festival som tiltrakk seg hinduer fra hele Nord-Europa.

## Referanser


## Kilder
* Heide, Eivind 1980. *Groruddalen*. Tiden norsk forlag.
* Oslo byleksikon 2000
* Rognstad, Kari 2001: «Gårdsliv på Rødtvet og Øvre Kalbakken», i: *Årbok 2001*, Groruddalen historielag

## Eksterne lenker
* Rødtvet (strøk). Om Rødtvet på Lokalhistoriewiki
* Om Rødtvet på nettstedet Oppdag Groruddalen
Nordtvet

**Nordtvet** er et strøk i bydel Grorud i Oslo. Det ligger mellom Trondheimsveien og Østre Aker vei, som er Groruddalens hovedfartsårer inn til Oslo sentrum. Strøket har navn etter Nordtvet gård.

Nordtvet ble bebygd med småblokker og småhus i perioden 1949-1966. Her ligger fremdeles gården som strøket har navnet sitt etter, i tillegg til Nordtvet gartneri, Nordtvet svømmehall, Nordtvet skole (1-7) og Nordtvet bibliotek. Her ligger også Grorud samfunnshus.

Kalbakken industriområde huser blant annet mange bilverksteder. Nordtvet har Kalbakken stasjon som nærmeste t-banestasjon og Grorud stasjon som nærmeste jernbanestasjon. Ellers ligger Kalbakken senter rett ovenfor Nordtvet. 

## Referanser
Gary Farmer

**Gary Dale Farmer** (født 12. juni 1953) er en canadisk (First Nations) skuespiller.

Hans første større rolle var i TV-serien Spirit Bay. Farmer er kjent for sin rolle som indianeren Nobody i Jim Jarmusch' *[[Dead Man]]* fra 1995. Farmer gjentok rollen med en cameo i *[[Ghost Dog: The Way of the Samurai]]*, også regissert av Jim Jarmusch. 

Farmer har opptrådt i både film- og TV-adapsjoner av Tony Hillermans bøker. Han spilte cowboyen Dashee i filmen *[[The Dark Wind]]* fra 1991 og kaptein Largo i *[[Coyote Waits]]* fra 2003 og *[[A Thief of Time]]* fra 2004. Han ble nominert til *Independent Spirit Awards* for sine roller i filmene *[[Powwow Highway]]*, *Dead Man* and *[[Smoke Signals]]*.  Farmer spilte også rollen som Fagin i *[[Twist (film)|Twist]]* fra 2003, en adapsjon av Charles Dickens-klassikeren.

Han har også et band ved navn Gary Farmer and the Troublemakers. Bandet består av John Longbow på bass, Gary Farmer på munnspill og vokal, Robert Rambo på gitar, Nicholas Mendoza på gitar og vokal og Robert Dean på trommer.

## Referanser


## Eksterne lenker
* 
* 
* Gary Farmers hjemmeside
Operasjon Seagull

**Operasjon Seagull** var en militæroperasjon under andre verdenskrig hvor norske Kompani Linge-agenter skulle utføre sabotasjeaksjoner på norsk jord.

Oppdraget var å sette opp en radiosender som skulle operere i Noviken-området i Gildeskål, samt utføre sabotasje mot kraftforsyningen ved Sulitjelma gruber. I februar 1943 reiste undervannsbåten KNM «Uredd» med kurs mot Norge med seks Kompani Linge-agenter om bord, i tillegg til en SIS-agent som var en del av mannskapet på 34. De hadde fått beskjed av britisk etterretning at Fugløyfjorden ikke var minelagt, noe som viste seg å være feil. «Uredd» traff en tysk mine, og hele mannskapet inkludert løytnant Rolf Q. Røren og alle agentene omkom.

Ubåten ble funnet sørvest for Fugløyvær på 105 meters dyp i 1985, ved hjelp av en miniubåt. Man kunne se at den hadde blitt sprengt av en mine ved maskinrommet. Den 13. mars 1986 ble vraket erklært som krigsgrav, og en minnebauta ble satt opp på Haakonsvern.

## Kompani Linge-agenter om bord
* Korporal Sverre Granlund
* Sersjant Thorleif Daniel Grong
* Løytnant Per Getz
* Menig Eivind Dahl Eriksen
* Menig Hans Rohde Hansen
* Fenrik Tobias Skog

## Eksterne lenker
* Forsvaret - Uredd hedret
Fridtjof Kjæreng

**Fridtjof Kjæreng** (født 1964) er norsk dokumentarfilmskaper. Han har primært har jobbet innen tv.

Kjæreng arbeidet flere år i NRK med før han i 1996 grunnla et eget produksjonsselskap. Hans gjennombrudd som dokumentarist kom med *Hussains kjøttbutikk*, som ble vist i NRK i 2000.  

## Priser og nominasjoner
TV-serien Canada på tvers, vant Gullruten i kategorien «Beste norske TV-serie» i 2005, samt serien ''På tur med Lars Monsen''. Samme år vant han den europeiske TV-prisen Prix Europa i Berlin for beste multikulturelle dokumentar for filmen *Kong Hussain av Pakistan – Dronning Asia av Norge*. Filmen ble også nominert til Amandaprisen 2005 i klassen beste dokumentarfilm. I 2010 hadde kinodokumentaren *Snøhulemannen* premiere på norske kinoer, og turnerte på en rekke festivaler rundt om i verden.

For TV-serien *[[Snøballkrigen]]*, som gikk på NRK våren 2011, vant han tre priser under Gullruten 2011, for «Beste regi enkamera», «Beste foto enkamera» og «Beste dokusåpe». *Snøballkrigen* vant også Prix Europa 2011 i Berlin for «Beste TV-dokumentar i Europa». I mars 2014 hadde kinodokumentaren *[[En prest og en plage (dokumentarfilm)|En prest og en plage]]* premiere på landets kinoer. For filmen vant Kjæreng Gullruten 2014 i klassen «Beste regi enkamera», og var i tillegg nominert i klassen «Beste foto enkamera». Filmen fikk hederlig omtale under Den norske kortfilmfestivalen i Grimstad, og ble nominert til Amandaprisen 2014 i klassen «Beste dokumentarfilm». Kjæreng ble nominert til Gullruten 2019 i klassen «Beste regi enkamera» for serien *Reindrømmen*, mens selve serien ble nominert i klassen «Beste dokusåpe».

## Filmografi

### Som regissør og produsent
* 2019: *[[Reindrømmen (TV-serie)|Reindrømmen]]* (TV-serie)
*2014: *[[En prest og en plage (dokumentarfilm)|En prest og en plage]]* 
*2011: *[[Snøballkrigen]]* (TV-serie)
*2010: *[[Snøhulemannen]]*
*2005: *[[Kong Hussain av Pakistan – Dronning Asia av Norge]]* (TV-dokumentar)
*2005: *[[På tur med Lars Monsen]]* (TV-serie)
*2005: *[[Canada på tvers]]* (TV-serie)
*2002: *[[Fuckin` Rock`n Rolla]]*
*2000: *[[Hussains kjøttbutikk]]*
*1998: *[[Tilbake til fronten; Bosnisk videodagbok]]*
*1997: *[[Jasminas to liv]]*
*1996: *[[De kaller meg lakristrollet]]*

### Kun regi
* 1995: *[[Menn kan voldtas]]* (NRK)
*1994: *[[Bedre enn sitt rykte (dokumentarfilm fra 1994)|Bedre enn sitt rykte]]* (NRK)
*1994: *[[Dronning på egen haug]]* (NRK)
*1992: *[[Asylet (1992)|Asylet]]* (dokumentarserie i fire deler) (NRK)
*1992: *[[Kort møte med en folkefiende]]* (NRK)
*1990: *[[Island – der velferden betales med fisk]]* (NRK)

## Referanser


## Eksterne lenker
*
Crispin Glover

**Crispin Hellion Glover** (født 1964) er en amerikansk skuespiller, manusforfatter, artist og selvutgivende forfatter.

Glover er kjent for å portrettere eksentriske personer som George McFly i *[[Tilbake til fremtiden]]*, Layne i *[[River's Edge]]*, Rubin Farr i *[[Rubin and Ed]]*, «Thin Man» i *[[Charlie's Angels (film)|Charlie's Angels]]* og Willard Stiles i *[[Willard]]*.

## Filmografi

## Referanser


## Eksterne lenker
* 
* 
* 
* 
*  Crispin Glover  hos TV.com
Tjuvåsen Opp og Ned

**Tjuvåsen Opp og Ned** er et motbakkeløp i Østre Toten som arrangeres av Lensbygda Sportsklubb. Løpet ble første gang arrangert i 2009.

Ulikt de fleste andre motbakkeløp, er ikke målgang på løypas høyeste punkt. Løypa har start og målgang på Vesterås på 500 meters høyde, og beveger seg opp på Tjuvåskampen på 812 meter. Løypa er 11,3&nbsp;km lang. Første 2,5&nbsp;km på grusunderlag, deretter skogsterreng. Drikkestasjon på toppen av Tjuvåskampen, etter ca. 5,5&nbsp;km og ved Furubekken, ca. 2&nbsp;km før mål. Nye klopper i årets arrangement for en tørrere trasé. Vandrepokaler.  Det arrangeres også sykkelritt i deler av traseen.

## Vinnere

## Eksterne lenker
*
Harry Tisch

**Harry Tisch** (født 28. mars 1927 i Heinrichswalde, Vorpommern, død 18. juni 1995 i Berlin) var medlem av sentralkomiteen i SED og leder for Freier Deutscher Gewerkschaftsbund (FDGB) i DDR. Som leder av FDGB, fagorganisasjonen i DDR med over 9 millioner medlemmer, var han en svært mektig person i DDRs politiske liv.

## Krigsårene
Tisch tok i årene 1941 til 44 utdannelse som metallarbeider i Pasewalk og var i årene 1944 til 45 soldat i Wehrmacht. Han havnet i britisk krigsfangenskap i Neumünster men flyktet derfra 28. november 1945.

## DDR-tiden
Han arbeidet i Ueckermünde og ble der med i SED, FDJ og FDGB. Etter besøk ved Kretspartiskolen var han i årene 1948 til 49 Kretsungdomssekretær og til 1950 førstesekretær i FDGBs kretsforstanderskap i Ueckermünde. Etter å ha vært fagforeningsskolen i Bernau ble han fra 1950 til 1952 representant for IG Metall i Mecklenburg og til 1953 stedfortredende leder av FDGB i Rostock.

Fra 1953 til 55 var han ved SEDs partihøyskole og var deretter frem til 1959 sekretær for handel i distriktsledelsen av SED i Rostock. Til 1961 satt han i leelsen av Rostock og til 1975 var han førstesekretær i SED-ledelsen samme sted.

Fra 1963 hadde han vært medlem av sentralkomiteen i SED, 1971 ble han kandidat i politibyrået og i 1975 ble han fullt medlem der. Siden 1963 var han medlem i Volkskammer og fra 1975 medlem i DDRs Statsråd og presidiet i den nasjonale fronts nasjonsråd. Fra 1975 til 1989 var han leder av FDGB, en stilling han overtok etter Herbert Warnke.

## Slutten på DDR og ettermæle
I november 1989 trådte Tisch ut fra politbyrået, mistet stillingen i DDRs Statsråd og ble utestengt fra FDGB. I desember ble han arrestert og ekskludert fra SED. 
Han ble siktet for korrupsjon, svindel og misbruk av sin stilling. For eksempel hadde han i årevis muliggjort kostbare luksusferier for blant annet politbyråmedlemmet Günter Mittag og hans familie ved hjelp av FDGB-midler. Tisch ble i 1991 dømt til 18 måneders fengsel og etter avregning av varetektsperioden ble han løslatt.

En anklage mot ham for delaktighet i drap ved Berlinmuren og ved den indre tyske grense var igangsatt da han døde i januar 1995.

Ved siden av Günter Schabowski var Tisch en av de få tidligere høyere SED-funksjonærer som uttrykte sorg over det de hadde vært med på i DDR. I et intervju med Berliner Zeitung i 1993 sa Tisch: «Vi foreskrev vann, men selv drakk vi vin. Det gjør meg i dag svært vondt» (på tysk: «Wir haben Wasser gepredigt und selber Wein getrunken, das tut mir heute alles sehr leid»).

## Ordener
* 1970: Fedrelandets fortjenstorden
* 1970: Karl Marx-ordenen

## Referanser
Mili Avital

**Mili Avital** (hebraisk , født 30. mars 1972) er en israelsk skuespiller. Hun opparbeidet seg en vellykket filmkarriere i Israel, hvor hun blant annet ble tildelt prisen for beste kvinnelige birolle i 1992 og nominert til beste kvinnelige hovedrolle i 1994 av det israelske filmakademiet.

Da hun ankom New York i 1994, ble hun umiddelbart tildelt den kvinnelige hovedrollen i *[[Stargate (film)|Stargate]]*. Senere har hun opptrådt i de amerikanske filmene *[[Dead Man]]*, *[[Kissing a Fool]]*, *[[Polish Wedding]]*, *[[The Human Stain]]* og *[[When Do We Eat?]]*.

## Filmografi
* *[[Noodle]]* (2007)
* *[[When Do We Eat?]]* (2005)
* *[[Ahava Colombianit]]* (2004)
* *[[The Human Stain]]* (2003)
* *[[Uprising]]* (2001)
* *[[After the Storm]]* (2001)
* *[[Preston Tylk]]* (2000)
* *[[Arabian Nights ]]* (2000)
* *[[The Young Girl and the Monsoon]]* (1999)
* *[[Kissing a Fool]]* (1998)
* *[[Animals and the Tollkeeper]]* (1998)
* *[[Polish Wedding]]* (1998)
* *[[The End of Violence]]* (1997)
* *[[Minotaur (film)|Minotaur]]* (1997)
* *[[Invasion of Privacy]]* (1996)
* *[[Dead Man]]* (1995)
* *[[Stargate (film)|Stargate]]* (1994)
* *[[Me'ever Layam]]* (1992)

## Referanser


## Eksterne lenker
*
Mosviksenderen Opp

**Mosviksenderen Opp** er et motbakkeløp i Mosvik som arrangeres av Mosvik IL.

Løpet ble første gang arrangert som et testløp i 2002, inspirert av kombinert-brødrene Bård Jørgen Elden og Trond Einar Elden.

Løypa starter i bunnen av Olderbakken omtrent på havnivå, og har målgang på toppen av Skavelsåsen ved fjernsynsmasten *Mosviksenderen* på 401 meter. Løypa er 5,6&nbsp;km lang og følger grusveien fra Saltvikhamn.

## Vinnere

 I 2003 løp damene en kortere løype

## Eksterne lenker
*
VM i friidrett 2009 – Kulestøt kvinner

Øvelsen **[[Kulestøt]] kvinner** ved **[[VM i friidrett 2009]]** ble avholdt på Olympiastadion i Berlin den 16. august.

Norge var ikke representert i øvelsen.

## Rekorder

## Kvalifikasjonskrav

## Program

## Resultater
### Kvalifisering
Kvalifisering: Utøvere som oppnådde direktekvalifiseringskrav på 18,50 m eller utøverne med de 12 beste resultatene gikk til final.

### Finale

## Eksterne lenker
* Kulestøtresultater. IAAF. Besøkt den 16. august 2009.
2. serierunde i Premier League 2009/10

**2. serierunde i Premier League 2009/10** begynte tirsdag 18. august med Sunderland mot Chelsea og Wigan Athletic mot Wolverhampton Wanderers. Onsdag 19. august ble det spilt fire kamper. Fire kamper er utsatt på grunn av kvalifisering til Europacupene.

## Kampfakta

*Lokal tider*

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
3. serierunde i Premier League 2009/10

**3. serierunde i Premier League 2009/10** begynte lørdag 22. august med seks kamper 15:00. Søndag 23. august ble det spilt tre kamper. Liverpool og Aston Villa avslutta runden mandag 24. august 20:00.

## Kampfakta

*Lokale tider*

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
Aragónoffensiven

**Aragónoffensiven** var en vellykket offensiv våren 1938 av de nasjonalistiske styrkene i den spanske borgerkrig. Offensiven kom som en oppfølging av seieren i slaget om Teruel, og hadde til hensikt å dele det området som ble kontrollert av republikken i to ved å ta seg videre til Catalonia og middelhavskysten.

Offensiven endte i katastrofe for Den andre spanske republikk, da de nasjonalistiske styrkene slo ut de republikanske styrkene i området og sikret seg under offensiven kontroll over Aragón og deler av Catalonia og deler av kystområdene. Karlistiske styrker tok seg fram til Middelhavet 17. april, og dette medførte at de republikanske styrkene sør for denne delingen ble avskåret fra (de få) militære forsyningene som republikkens styrker fikk via Frankrike over Pyreneene. Slik kunne det øvrige av republikken kun få forsyninger sjøveien, og dette var svært sårbart og viste seg utilstrekkelig.

Etter dette nederlaget søkte den republikanske regjeringen i mai å få til en fredsavtale med Francisco Franco, men han forlangte fullstendig kapitulasjon, og krigen fortsatte. Til tross for at frontavsnittet lå helt åpent, valgte nasjonalistene å ikke gå mot Barcelona og innta hele Catalonia, men gikk i stedet langs kysten i retning av Valencia. Her ble de stoppet etter harde kamper langs byens forsvarslinje, kalt *XYZ-linjen*.

Senere på sommeren gikk da republikkens stryker til den siste motoffensiven, kalt slaget ved Ebro, som imidlertid endte med nederlag, og borgerkrigen gikk etter dette mot slutten.

## Litteratur
* Beevor, Antony. *The Battle for Spain. The Spanish Civil War 1936-1939*. Penguin Books. London. 2006
SPARC (andre betydninger)

**SPARC** har flere betydninger:

* SPARC er en mikroprosessor som ble lansert av Sun Microsystems i 1987, basert på spesifikasjonen *SPARC versjon 7*. Lignende prosessorer ble produsert av Fujitsu, LSI Logic, Weitek, Texas Instruments og Cypress.
* SPARC er navnet på en arkitektur som omfatter en hel familie med mikroprosessorer, basert på versjonene 7, 8 og 9 av SPARC spesifikasjonen.
Slaget ved Ebro

**Slaget ved Ebro** (spansk: *Batalla del Ebro*, katalansk: *Batalla de l'Ebre*) var den siste store offensiven fra Den andre spanske republikk under den spanske borgerkrig. Republikken håpet på en propagandaseier og at en militær triumf her ville kunne skape større internasjonalt press, gi en bedre forhandlingsposisjon og slik åpne for en forhandlingsløsning med det nasjonalistiske Spania, men den militære framgangen ble minimal.

## Bakgrunn

Den republikanske offensiven ble mulig da Franco ikke benyttet momentet fra Aragónoffensiven til å innta Barcelona, om gikk i stedet sørover mot Valencia. Denne framrykkingen var ikke vellykket, og ble stoppet av de republikanske forsvarslinjene rundt byen, kalt XYZ-linjen. Samtidig fikk de republikanske styrkene i Catalonia, knust etter nederlaget i Aragón, anledning til å reorganisere seg, og fikk tilførsel av forsyninger via Frankrike over Pyreneene fra midten av mars til juni. 

Samtidig fikk republikken anledning til å innkalle nye årskull til kampene, helt ned i 16-åringer og middelaldrende menn ble innkalt. Også krigsfanger fra nasjonalistene ble mot deres vilje sendt til fronten for republikken. De nye forsyningene kunne imidlertid ikke erstatte alle de håndvåpen som gikk tapt under Aragónoffensiven, så de nye styrkene var beskjedent utstyrt.

Den internasjonale oppmerksomheten gikk imidlertid på denne tiden mer i retning av krisen rundt Tsjekkoslovakia og Tysklands krav på Sudetenland, i kjølvannet av *[[Anschluss]]* i mars samme år.

## Målsetting

Den noe urealistiske målsettingen gikk ut på å gjenerobre den korridoren de nasjonalistiske styrkene hadde erobret fram til middelhavskysten, og slik gjenforene de republikanske sonene. Angrepet, og det nasjonalistiske svaret på dette fulgte et kjent mønster fra tidligere i krigen, selv om de republikanske styrkene innledningsvis kunne ha en fordel av overraskelsesmomentet, var de nasjonalistiske styrkene langt mer mobile, og hadde ikke minst flystøtte og artilleri som snart stoppet den republikanske framrykkingen. I tillegg ble den republikanske offensiven vanskeliggjort ved at de måtte krysse elven Ebro.

Planen hadde store mangler ved at flystøtte ikke eksisterte, og de kommunistiske kommandantene Juan Modesto og Enrique Líster hadde ingen videre planer om hva som skulle skje etter det første overraskelsesangrepet. Det endte med en vanvittig sløsing med mannskaper og materiell, og offensiven brøt sammen under manglende oppfølging.

Men i stedet for å rekke tilbake soldatene da offensiven etter de første to ukene stoppet opp, slik at de kunne redde restene av de beste styrkene republikken hadde igjen, ble de av propagandahensyn stående i et område som var vanskelig å forsvare.  

Etter seks større nasjonalistiske motangrep, ble styrkene utslettet i løpet av de neste tre månedene. Styrkene og våpnene som skulle sikre Catalonia gikk tapt, og republikken hadde i realiteten tapt borgerkrigen.

I tillegg førte fiaskoen til ytterligere krangling mellom kommunistene og de øvrige aktørene inne republikken om hvem som hadde skylden for nederlaget.

## Litteratur
* Antony Beevor: *Kampen om Spania*, ISBN 978-82-02-30152-1, side 452-464
Tettigometridae

* *[[Tettigometra]]*

**Maursikader** (**Tettigometridae**) er en familie av sikader, og en del av gruppen Fulgoromorpha. Gruppen har en uvanlig utbredelse i og med at et flertall av de kjente artene lever i Europa.

## Utseende
Artene i slekten *[[Tettigometra]]* ligner ikke særlig på andre Fulgoromorpha, men mer på dvergsikader (Cicadellidae) eller skumsikader (Aphrophoridae). Kroppen er mer eller mindre spoleformet, hodet kan være kort og bredt, eller pannen langt uttrukket. Antennene er lengre enn hodet, et uvanlig trekk hos sikader, og ganske tynne. Det finnes to punktøyne (ocelli) som sitter bak fasettøynene. Kroppen og vingene er kraftig og grovt punktert. Føttene er tre-leddete.

## Levevis
Tettigometridae er knyttet til maur og nymfene til de fleste artene lever i maurtuer. De skiller ut honnibgdugg som maurene liker og blir derfor vernet. Tettigometridae er blant de få sikadene som forekommer i ørkener. De voksne insektene kan ikke hoppe, men flyr bra.

## Utbredelse
Gruppen mangler i Australia. Fra Europa er det kjent 45 arter, alle i slekten *[[Tettigometra]]*. Bare én art, *[[Tettigometra leucophaea]]*, er funnet i Norge.

## Systematisk inndeling

* Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Maursikader, Tettigometridae
****** underfamilien Egropinae Baker, 1924
******* *[[Apohilda juno]]* (Linnavuori, 1973)
******* slekten *[[Egropa]]* Melichar
******* slekten ''Hilda'' Kirkaldy
******* *[[Hildadina marina]]* Bourgoin, 1986
******* *[[Megahilda rhodesiana]]* Fennah, 1959
******* slekten *[[Mesegropa]]* Baker
******* *[[Mesohilda balteata]]* (Distant, 1907)
******* slekten *[[Nototettigometra]]* Muir
******* *[[Parahilda capeneri]]* Knight, 1964
****** underfamilien Megaloplastinxinae
******* *[[Euphyonartex phyllostoma]]* Schmidt, 1912
******* slekten *[[Histriogonis]]*
******* slekten *[[Megaloplastinx]]* Schmidt
******* slekten *[[Micrometrina]]*
******* slekten *[[Nautometrina]]*
******* slekten *[[Raatzbrockmannia]]* Schmidt – to arter
******* slekten *[[Tembandumba]]* Distant
****** unbderfamilien Phalixinae – bare én art
******* *[[Phalix titan]]* Fennah – Øst-Afrika
****** underfamilien Tettigometrinae
******* slekten *[[Tettigometra]]* Latreille, 1804 – 45 arter i Europa. I Norge:
******** *[[Tettigometra leucophaea]]* (Preyssler, 1792)
****** usikker underfamilie
******* *[[Cyranometra inexspectata]]* Bourgoin, 1987
******* *[[Plesiometra labefacta]]* Bourgoin, 1986 – Angola

## Eksterne lenker
* 
* FLOW – ''Fulgoromorpha Lists On the Web''
* Norsk Entomologisk forening – for deg som vil lære mer om insekter.
* Fauna Europaea, utbredelsesdatabase over europeiske dyr 
* Bilde  av *[[Tettigometra]]* sp.
* Bilde av ''Tettigometra macrocephala''
Moses Ndiema Masai

**Moses Ndiema Masai** (født 1. juni 1986) er en kenyansk friidrettsutøver som konkurrerer i mellom- og langdistanseløp. Han er eldre bror til Linet Masai.

Masai deltok i 2004 ved VM for juniorer på 10&nbsp;000 meter, og endte på tiendeplass. I 2005 ble han afrikansk juniormester på både 5&nbsp;000 meter og 10&nbsp;000 meter. Han kom også på tredjeplass på 5&nbsp;000 meter ved IAAF World Athletics Final 2007 i Stuttgart.

Han deltok ved Sommer-OL 2008 på 10&nbsp;000 meter, og endte på fjerdeplass på tiden 27.04,11.

Under VM 2009 fikk han bronsemedalje på 10&nbsp;000 meter.

## Personlige rekorder
* 5&nbsp;000 meter – 12.50,55
* 10&nbsp;000 meter – 26.49,20

## Referanser


## Eksterne lenker
*
Love Potion No. 9 (sang)

**«Love Potion No. 9»** er en amerikansk sang skrevet i 1959 av Jerry Leiber og Mike Stoller. Den ble opprinnelig spilt inn av The Clovers.

Sangen handler om en mann som søker hjelp med å finne kjærligheten. Han snakker med en sigøyner, som gjennom å lese ham i hånden finner ut at han trenger «Love Potion number 9». Sigøynerens butikk ligger på hjørnet mellom 34th Street og Vine Street.

Drikken gjør at han forelsker seg i alt han ser, kysser hva som enn befinner seg foran ham og kysser til slutt en politimann som knuser flasken hans. 

Tallrike artister har spilt inn coverversjoner av «Love Potion No. 9», blant dem The Searchers (1963, en amerikansk nummer tre-hit i 1965), Herb Alpert & The Tijuana Brass (1965), The Ventures (februar 1965), The Coasters (1971), Elkie Brooks (1976) samt Neil Diamond (1993).

## Norsk versjon
Eldar Vågan har skrevet en norsk tekst. Den norske tittelen er «Rolf Paulsen nr. 9». Den ble utgitt av Vazelina Bilopphøggers på LP-platen *[[Fem fyrer med ved]]* (Slagerfabrikken/Opal SLP 99 0004) i 1984.

## I populærkulturen
*Innspillingen med The Clovers er med i spillefilmen *[[Siste natt med gjengen]]* (1973).
*Sangen har blitt spilt i filmen med samme navn.
*Den har også blitt anvendt i musikalen *[[Smokey Joe's Café]]*.
*Som popkultur-referanse har den blitt brukt i den animerte filmen *[[Shrek 2]]*. Flasken med kjærlighetsdrikk som Den gode fé gir til King of Far Far Away har IX (det romerske tallet for ni) på siden av seg.

## Referanser
Oppvarming (fysisk aktivitet)

I forbindelse med fysisk aktivitet er **oppvarming** den øvelsen man utfører før hovedaktiviteten.

Oppvarmingen fører til at kroppstemperaturen stiger fra 37 til 38–39 °C, og dette fører igjen til følgende:
*Blodet strømmer lettere gjennom årene, noe som fører til at mer næring og oksygen kan bli fraktet til cellene.
*Det blir bedre samarbeid mellom nerver og muskulatur, som igjen fører til mer presise og samstemte bevegelser.
*Muskulaturen og bindevevet blir mer bøyelig, noe som kan forhindre skade.
Don McKenzie

**Donald Ward McKenzie** (født 11. mai 1947, død 3. desember 2008) var en amerikansk svømmer. Han deltok under sommer-OL i 1968 i Mexico by, hvor han tok gull på 100&nbsp;m brystsvømming og 4x100&nbsp;m medley stafett. McKenzie ble, i 1989, tatt opp i den Internasjonale Svømmingens Hall of Fame.

## Referanser


## Eksterne lenker
*
Nobutaka Taguchi

**Nobutaka Taguchi** (田口信教 Taguchi Nobutaka, født 18. juni 1951 i Saijō, Ehime) er en japansk tidligere svømmer. Han deltok i sommer-OL i 1972 i München, hvor han tok gull på 100&nbsp;m brystsvømming. Han tok også bronsemedalje på 200&nbsp;m brystsvømming, i det samme mesterskapet. Taguchi har også to bronsemedaljer fra de samme øvelsene i langbane-VM 1973 i Beograd.

## Referanser


## Eksterne lenker
*
Helge Husby

**Helge Husby** (født 1956) er en felespiller og folkesanger fra Tingvoll kommune på Nordmøre. Han har blant annet spilt i Vågå spelmannslag og i Hørkelgaddan. I dag er han musikalsk leder i Nordmøre spelmannslag. Sammen med Laila Yrvum har han formidlet de reisendes kultur gjennom forestillingen *Eit kulturfolk på vandring* (2004).

## Bibliografi
* Husby, Helge (red.): *Hendt og hender i Tingvoll 2008*. Øydegard : Fosna kultur og media, 2008. ISBN 978-82-795-083-9
John Hencken

**John Frederick Hencken** (født 18. mai 1954 i Culver City, California) er en amerikansk tidligere svømmer. Han tok gullmedalje på 200&nbsp;m brystsvømming og bronsemedalje på 100&nbsp;m brystsvømming under sommer-OL i 1972 i München. Under sommer-OL i 1976, i Montréal, tok han gull på 100&nbsp;m brystsvømming og 4x100&nbsp;m medley stafett, samt sølvmedalje på 200&nbsp;m brystsvømming. Hencken har i tillegg to gullmedaljer og en sølvmedalje fra langbane-VM i 1973 i Beograd.

## Referanser


## Eksterne lenker
*
Duncan Goodhew

**Duncan Alexander Goodhew** (født 27. mai 1957) er en britisk tidligere svømmer, som tok gullmedalje på 100&nbsp;m brystsvømming og bronsemedalje på 4x100&nbsp;m medley stafett i sommer-OL i 1980 i Moskva. Goodhew har også tre sølvmedaljer fra Samveldelekene i 1978 i Edmonton, samt en bronsemedalje fra langbane-VM i 1978 i Berlin og langbane-EM i 1977 i Jönköping.

## Referanser


## Eksterne lenker
*
Erik Bergvall

**Erik Bergvall** (født 7. april 1880 i Västerfärnebo i Västmanland, død 4. februar 1950) var en svensk svømmer og vannpolospiller som deltok i de olympiske leker 1908 i London.

Bergvall vant en olympisk bronsemedalje i vannpolo under OL 1908 i London. Han var med på det svenske vannpololaget som kom på tredjeplass i turneringen bak Storbritannia og Belgia.

Bergvall ble også svensk mester i vannpolo to ganger 1906 og 1909 med klubben Stockholms KK.

Han var med og stiftet Svenska simförbundet i 1904 og var dets formann i perioden 1909-1932. Han var også leder i det internasjonale svømmeforbundet Federation internationale de natation amateur 1924&ndash;28.

## OL-medaljer
*  1908  London -  Bronse i vannpolo,  Sverige

## Referanser


## Eksterne lenker
*
Steve Lundquist

**Stephen «Steve» Lundquist** (født 20. februar 1961 i Atlanta, Georgia) er en amerikansk tidligere svømmer. Han tok gullmedalje på 100&nbsp;m brystsvømming og 4x100&nbsp;m medley stafett under sommer-OL i 1984 i Los Angeles. Han har også to gullmedaljer på de samme øvelsene fra langbane-VM i 1982 i Guayaquil, samt seks gullmedaljer og en bronsemedalje fra Panamerikanske leker i 1979 i San Juan og 1983 i Caracas.

## OL-medaljer
*  1984  Los Angeles -  **Gull** i svømming, 100 m bryst menn  USA
*  1984  Los Angeles -  **Gull** i svømming, 4 x 100 m medley menn  USA

## Referanser


## Eksterne lenker
* 
*
Tokerud

**Tokerud** er et strøk i bydel Stovner i Oslo. Det ligger mellom Stovner og Vestli. Strøket består hovedsakelig av blokkbebyggelse, men rekkehus finnes også enkelte steder. 

Området har Stovner Senter som nærmeste kjøpesenter. Offentlige skoler i nærheten er Tokerud skole, Rommen skole, Vestli skole og Stovner videregående skole. Den nye skolen på Tokerud er akkurat ferdig utbygget, og vil brukes fra Høsten 2016. Nærmeste nabo til Tokerud Skole er Jesperud Fotballbane og Tokerudberget blokkene. Siden mange barnefamilier bor i området, finnes det en god del barnehager på Tokerud også. Blant disse har man Vestlikollen barnehage, Tokerudtoppen barnehage, Tokerudåsen barnehage og Vestlisletta barnehage. Det er kort vei til Gjelleråsmarka og Liastua med sin skibakke. Lia skisenter holder nemlig til på Tokerud.
Villads Nielsen

**Villads Nielsen Adamsen** / **Vilhadius Adamius** (født i Randers omkring 1564, død i Bergen, trolig i mai 1616) var en lege (ordinario medicus) med kongelig kanoni i Norge, nærmere bestemt Bergen fra 1603. Bergen var på den tiden Nordens største by.

## Utdannelse
Villads Nielsen var sønn av sognepresten i Randers, Niels Adamsen. I studietiden reiste han i Europa som ledsager for en adelsmann. Dette var en ikke uvanlig måte for ikke-adelige å finansiere sine studier på. 

I 1592 ble Nielsen immatrikulert i Padova. Han var også innom universitetene i Siena og Rostock. Etter at han kom tilbake til Danmark, ble han i 1597 rektor i Randers. 

Han kom til Bergen 1599 og etablerte seg med legepraksis. Han giftet seg med Dorothea Andersdatter Fos, datter av biskop Anders Foss.

I 1603 ble Nielsen den andre som ble promovert som doktor ved det medisinske fakultet ved Universitetet i København. Det skjedde etter at han forsvarte teser forfattet av Thomas Fincke. Først 50 år senere ble det vanlig at doktorander forfattet sine avhandlinger selv. 

Villads Nielsen latiniserte navnet sitt til Vilhadius Adamius. Det er farens patronymikon – Adamsen – som er brukt som etternavn.

## Bevilling fra kongen, lønn fra kronen
Christian IV gav i 1603 Villads Nielsen bevilling til å virke som lege og gav løfte om at han skulle få det første kanoni som ble ledig ved domkirken. Det betød at han skulle få disponere inntektene fra kirkens gods, altså en slags offentlig ansettelse med avlønning fra kronen.

Nielsen hadde praktisert som lege i Bergen fra 1599. Da kongen intervenerte i 1603, var det på bakgrunn av Adamsens innsats under pesten i 1599 og 1600. En av byens tre leger rømte landet. En annen stengte seg inne i huset sitt. Men tredjemann, Villads Nielsen, hjalp syke og døende i de to årene pesten varte. Han beskyttet seg med en kappe og et ansiktsbind innsatt med urter. Bevillingen var en belønning og skulle sikre at Adamsen forble i Nordens største by.

## Første ansatte i det offentlige helsevesen?
Flere leger med universitetsutdannelse hadde tidligere hatt kongebrev for å drive legepraksis i Norge før Nielsen. Dr.med. Jens Pedersen Skjelderup slo seg ned i Bergen omkring 1557, men ble etter kort tid utnevnt til biskop. I 1599 hadde en annen lege i Bergen, Henrik Høyer, fått et kanoni. Ingen av disse legene var embetsmenn. Likefullt er det bevillingen til Villads Nielsen som av daværende helseminister Gudmund Hernes i 1997 ble valgt som utgangspunkt for feiringen av 400-årsjubileum for det offentlige helsevesenet i Norge og Nielsen er derfor i ettertid blitt ekstra interessant. Men de første hospitaler fikk vi for mer enn 600 år siden, og det er 700 år siden kong Håkon Magnusson hadde sin personlige lege, en livlege.

## Referanser
Adrian Moorhouse

**Adrian David Moorhouse** (født 24. mai 1964 i Bradford) er en britisk tidligere svømmer som under Sommer-OL i 1988 i Seoul vant gullmedalje på 100&nbsp;m brystsvømming. Moorhouse har også fem gullmedaljer, tre sølvmedaljer og to bronsemedaljer fra langbane-EM, samt tre gullmedaljer, fire sølvmedaljer og en bronsemedalje fra Samveldelekene.

Moorhouse er utnevnt til medlem av Order of the British Empire.

## Referanser


## Eksterne lenker
*
Frédérik Deburghgraeve

**Frédérik «Fred» Edouard Robert Deburghgraeve** (født 1. juni 1973 i Roeselare, Vest-Flandern) er en belgisk tidligere svømmer, som under sommer-OL i 1996 i Atlanta vant gullmedalje på 100&nbsp;m brystsvømming. Han har også en gullmedalje fra langbane-VM i 1998 i Perth, og en bronsemedalje fra langbane-VM i 1994 i Roma. I tillegg har han en gullmedalje på 100&nbsp;m brystsvømming og en bronsemedalje på 200&nbsp;m brystsvømming fra langbane-EM i Wien i 1995.

## Referanser


## Eksterne lenker
*
Domenico Fioravanti

**Domenico Fioravanti** (født 1977 i Novara, Piemonte) er en italiensk tidligere svømmer som under Sommer-OL 2000 i Sydney vant gullmedalje på 100&nbsp;m og 200&nbsp;m brystsvømming. Han har også to sølvmedaljer og en bronsemedalje fra VM, fire gullmedaljer og en sølvmedalje fra EM og to gullmedaljer fra Middelhavslekene.

## Referanser


## Eksterne lenker
*
Zersenay Tadese

**Zersenay Tadese** (født 1982) er en eritreisk langdistanseløper. Han er den første og eneste eritreeren som har tatt OL-medalje, da han tok bronsemedalje i 10&nbsp;000 meter i OL i Aten i 2004. Han holder dessuten verdensrekorden i halvmaraton. Han er en populær idrettfigur i sitt hjemmeland; over 2&nbsp;500 gjester var i bryllupet da han giftet seg med Merhawit Solomon. Bryllupet ble overført direkte på eritreisk TV. Hans bror, Kidane Tadese, er også en idrettsutøver.

Zersenay har hatt størst suksees i halvmaraton, med fire gullmedaljer i VM i halvmaraton fra 2006 til 2009 og verdensrekord som han tok i Lisboa Halvmaraton i 2010. Han har også utmerket seg i terrengløp etter å ha vunnet en gull, en sølv og to bronsemedaljer i de fem siste VM i terrengløp.

Han kom på 6. plass på maraton under VM i friidrett 2019 avholdt i Doha, Qatar.

## Referanser


## Eksterne lenker
*
Nelson Diebel

**Nelson Diebel** (født 9. november 1970 i Chicago, Illinois) er en amerikansk tidligere svømmer som under sommer-OL i 1992 i Barcelona tok gullmedalje på 100&nbsp;m brystsvømming og 4x100&nbsp;m medley stafett. Han har også en sølvmedalje på 200&nbsp;m brystsvømming fra Panamerikanske leker i Havanna i 1991, samt en sølvmedalje på 200&nbsp;m brystsvømming fra Pan Pacific Games i Tokyo i 1989.

## Eksterne lenker
*
Don Hewitt

**Don Hewitt** (1922–2009) var en amerikansk journalist og nyhetsprodusent som var ansatt en årrekke i TV-kanalen CBS. Han er blant annet kjent som skaper av aktualitetsprogrammet *[[60 Minutes]]*.

Hewitt ble født Donald Shepherd Hewitt i New York som sønn av Frieda (pikenavn Pike) og Ely S. Hewitt. Hans far var en jødisk immigrant fra Russland, mens hans amerikanskfødte mors familie hadde tysk-jødisk opphav.

Hewitt studerte ved New York University og startet sin journalistiske karriere ved New York Herald Tribune i 1942. Senere kom han til Associated Press. I 1948 ble han ansatt i den amerikanske TV-kanalen CBS, og her ble han resten av sitt yrkesaktive liv inntil han pensjonerte seg i 2004. Under tiden ved CBS produserte han i 1960 den første TV-sendte presidentdebatten i USA, som var mellom John F. Kennedy og Richard Nixon. På slutten av 1960-tallet fikk han gjennomslag for sin idé om programmet *[[60 Minutes]]*. 

Hewitt døde av bukspyttkjertelkreft i sitt eget hjem i Suffolk County i delstaten New York.

## Referanser


## Eksterne lenker
* 
*
Who Put the Bomp (In the Bomp, Bomp, Bomp)

**«Who Put the Bomp (In the Bomp, Bomp, Bomp)»** er en amerikansk slagersang i doo-wop-stil fra 1961 med melodi og tekst av Gerry Goffin og Barry Mann, som ble gjort kjent av Barry Mann.

Mann spilte opprinnelig sangen inn på singlen ABC Paramount 10237. Han ble backet opp av The Halos, som tidligere hadde backet opp Curtis Lee på sangen «Pretty Little Angel Eyes».

I denne sangen synger Mann om den hyppige anvendelsen av tulletekster i doowop-sanger og om hvordan jenta hans ble forelsket i ham etter å ha lyttet på flere slike sanger.

Eksempler på den type sang det blir referert til innbefatter The Marcels' versjon av «Blue Moon» (hvor det synges «bomp bomp ba bomp, ba bomp ba bomp bomp» og «dip-de-dip-de-dip») og The Edsels «Rama-Lama-Ding-Dong», som begge lå på singlelisten tidligere samme år.

«Who Put the Bomp (In the Bomp, Bomp, Bomp» passer inn i kategorien «selvrefererende» sanger. Rocksanger handler om rock (We're gonna rock around the clock), reggaesanger om reggae, rapsanger om rap osv. I denne bestemte sangen blir det aspektet understreket av det faktum at Mann er en låtskriver som synger om låtskrivere.

Den er også en ironisk, lett selvharselerende sang, et kjent fenomen i populærmusikken. Ms «Pop Muzik» er et annet eksempel.

## Listeplasserringer
Sangen debuterte på den amerikanske Billboard Hot 100-singlelisten 7. august 1961 og ble der i tolv uker med nummer syv som høyeste plassering. Manns versjon kom ikke på den britiske singlelisten, selv om en coverversjon med The Viscounts nådde en 21.-plass i september 1961 og en versjon med Showaddywaddy kom på en 37.-plass i august 1982.

## Norsk versjon
Den norske tittelen er «Borghild». 
I 1980 utgav Vazelina Bilopphøggers sangen på albumet *[[Slitin i knea]]* (Philips 6327 043). Norsk tekst var ved Jan Paulsen.

## Referanser
Imane Merga

**Imane Merga Jida**, også kjent under navnet **Imana Marga Jidha** (født 1988) er en etiopisk langdistanseløper. 

Han ble nummer tre på 10&nbsp;000 meter i det afrikanske juniormesterskapet i 2007. 

I 2008 kom han på syvendeplass i juniorklassen under VM i terrengløp i Edinburgh. 

På årets siste dag vant han 10&nbsp;000 meter i det portugisiske nyttårsløpet i Amadora. Her slo han bl.a. Sergei Ivanov og Youssef El Kalay. 

I 2009 vant han noe uventet *IAAF Cross Country Permit* i Antrim, et løp over 9.572 meter. Favotitten, Boniface Kiprop, mistet den ene skoen i den fjerde av fem runder. Han vant også løpet *Lille Metropole* i juni, foran landsmannen Tilahun Regassa. Knappe to uker senere, 10. juli, kom han på sjetteplass på 5&nbsp;000 meter under Golden League-stevnet *Golden Gala* i Roma.

Under VM i friidrett 2009 kom han på fjerdeplass på 10&nbsp;000 meter. Han satte personlig rekord med tiden 27.15,94. Hans tidligere rekord var på 27.33,53, satt i 2008.

## Personlige rekorder
* 5&nbsp;000 meter – 12.59,75 (2009)
* 10&nbsp;000 meter – 27.15,94 (2009)

## Referanser


## Eksterne lenker
*
Trond Bjørndal

**Trond Bjørndal** (født 9. oktober 1969) er en norsk fotballtrener og tidligere spiller.

Bjørndal er fra Frekhaug, og startet karrieren i IL Kvernbit, og spilte senere for Åsane Fotball og Bryne FK. Han gikk til FK Haugesund i 1997, og spilte i eliteserien i 1997 og 1998. Foran 2000-sesongen forlot han Haugesund til fordel for danske Vejle BK, etter å ha vært på prøvespill for engelske Sheffield United.
 
Foran 2004-sesongen ble Bjørndal ansatt som trener for Åsane, med Håkon Østevold som assistenstrener. Bjørndal ble bare i ett år og ble ansatt som assistenttrener for Magnus Johansson i Løv-Ham foran 2005-sesongen. Ett år senere forlot Johansson klubben og Bjørndal ble forfremmet til hovedtrener. Løv-Ham overlevde kampen mot nedrykk, men Bjørndal sa opp stillingen etter sesongslutt. Kort tid etter ble Bjørndal ansatt som sportsdirektør i Åsane.

## Referanser


## Eksterne lenker
*